Калі аналізаваць выкананне рашэння райвыканкама, зазначыў начальнік Любанскага РАНС, то не справіліся з даручэннямі Любанскі райаграсэрвіс і ПМК-101 – не заключылі дагаворы на тэхнічнае абслугоўванне аўтаматычнай пажарнай сігналізацыі сваіх інтэрнатаў. Акрамя таго, на трубаправодах воданапорных вежаў не прадугледжаны ўстройствы для забору вады пажарнымі цыстэрнамі; на аб’ектах сельгасвытворчасці не ўсюды праведзены работы па замене цеплаўтваральных установак, не ўсімі старшынямі сельвыканкамаў разглядаліся вынікі выкананай работы на пасяджэннях і г. д. Такім чынам, ацэньваючы дзейнасць усіх суб’ектаў прафілактыкі, Алег Уладзіміравіч заўважыў, што не дасягнуты станоўчыя вынікі. Таму сёлета неабходна прадоўжыць на больш якасным узроўні работу па тых жа накірунках – праводзіць агляды жылога фонду, растлумачальныя гутаркі з падрастаючым пакаленнем, аказваць дапамогу асобным катэгорыям грамадзян па прывядзенні іх домаўладанняў у супрацьпажарны стан і г. д. – з тым, каб стабілізаваць становішча з пажарамі ў раёне.